Avviż Legali Importanti

|

52009PC0497

Proposta għal regolament tal-Kunsill li jemenda r-regolament tal-Kunsill (KE) Nru 329/2007 dwar miżuri restrittivi kontra r-Repubblika Popolari Demokratika tal-Korea  /* KUMM/2009/0497 finali */

	[pic] | KUMMISSJONI TAL-KOMUNITAJIET EWROPEJ |Brussel 18.9.2009KUMM(2009) 497 finaliProposta għalREGOLAMENT TAL-KUNSILLli jemenda r-Regolament tal-Kunsill (KE) Nru 329/2007 dwar miżuri restrittivi kontra r-Repubblika Popolari Demokratika tal-KoreaMEMORANDUM TA’ SPJEGAZZJONI1.  Bħala kontinwazzjoni għar-Riżoluzzjoni 1718 (2006) tal-Kunsill tas-Sigurtà tan-Nazzjonijiet Uniti, il-Pożizzjoni Komuni 2006/795/PESK u r-Regolament (KE) Nru 329/2007 tal-Kunsill waqqfu ċerti miżuri restrittivi fir-rigward tar-Repubblika Popolari Demokratika tal-Korea.2.  Fit-12 ta’ Ġunju 2009, il-Kunsill tas-Sigurtà tan-Nazzjonijiet Uniti adotta r-Riżoluzzjoni 1874 (2009) li tkabbar l-ambitu tal-miżuri restrittivi u li twaqqaf miżuri restrittivi ġodda fir-rigward tar-Repubblika Popolari Demokratika tal-Korea.3.  Sabiex tiġi implimentata r-Riżoluzzjoni 1874 (2009), il-Pożizzjoni Komuni 2009/573/PESK temenda l-Pożizzjoni Komuni 2006/795/PESK u tintroduċi miżuri restrittivi addizzjonali li jirrigwardaw, b'mod partikolari, il-persuni mmirati mill-iffriżar tal-fondi, l-attivitajiet tal-istituzzjonijiet finanzjarji suxxettibbli li jikkontribwixxu għall-programmi tar-Repubblika Popolari Demokratika tal-Korea fejn jidħlu armi nukleari, armi oħra ta’ qerda tal-massa jew missili ballistiċi, l-għajnuna finanzjarja pubblika għall-iskambji kummerċjali mar-Repubblika Popolari Demokratika tal-Korea, b’mod partikolari l-krediti għall-esportazzjoni, u l-għajnuna finanzjarja pubblika għar-Repubblika Popolari Demokratika tal-Korea. Il-Pożizzjoni Komuni 2009/573/PESK tipprevedi wkoll l-interdizzjoni tal-kummerċ ta’ ċerti beni u teknoloġiji li jistgħu jikkontribwixxu għall-programmi tar-Repubblika Popolari Demokratika tal-Korea fir-rigward ta’ armi nukleari, armi oħra tal-qerda tal-massa jew missili ballistiċi u l-ispezzjoni ta’ ċerti karigi destinati għal u provenjenti mir-Repubblika Popolari Demokratika tal-Korea.4.  Uħud minn dawn il-miżuri jidħlu fl-ambitu ta' applikazzjoni tat-Trattat u l-Pożizzjoni Komuni 2009/573/PESK tipprevedi azzjoni tal-Komunità mmirata biex tapplikahom.5.  Ċerti dispożizzjonijiet rigward il-protezzjoni u t-trattament tad-dejta personali kif ukoll it-trattament ta’ informazzjoni klassifikata għandhom ukoll jiġu introdotti fir-Regolament.6.  Għalhekk, il-Kummissjoni tipproponi li jiġu implimentati l-miżuri restrittivi permezz ta’ Regolament li jemenda r-Regolament (KE) Nru 329/2007.Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 329/2007 dwar miżuri restrittivi kontra r-Repubblika Popolari Demokratika tal-KoreaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 60 u 301 tiegħu,Wara li kkunsidra l-Pożizzjoni Komuni tal-Kunsill 2009/573/PESK tas-27 ta’ Lulju 2009 li temenda l-Pożizzjoni Komuni 2006/795/PESK dwar l-adozzjoni ta’ miżuri restrittivi kontra r-Repubblika Popolari Demokratika tal-Korea[1],Wara li kkunsidra l-proposta mill-Kummissjoni.Wara li kkonsulta lill-Kontrollur Ewropew tal-Protezzjoni tad-DejtaBilli:7.  B'mod konformi mar-Riżoluzzjoni 1874 (2009) tal-Kunsill ta' Sigurtà tan-Nazzjonijiet Uniti, il-Pożizzjoni Komuni 2009/573/PESK iddaħal miżuri restrittivi addizzjonali kontra r-Repubblika Popolari Demokratika tal-Korea (minn hawn il quddiem "Il-Korea ta' Fuq") u notevolment għall-projbizzjoni tal-forniment, il-bejgħ jew it-trasferiment ta' ċerti oġġetti, materjali, tagħmir, beni u teknoloġija li jistgħu jkunu ta' kontribut għall-programmi tal-Korea ta’ Fuq fir-rigward ta’ armi nukleari, armi oħra ta’ qerda tal-massa jew missili ballistiċi.8.  Il-Pożizzjoni Komuni 2009/573/PESK tipprevedi l-ispezzjoni ta’ ċerta merkanzija destinata jew provenjenti mill-Korea ta’ Fuq u, għall-inġenji tal-ajru u l-bastimenti, obbligu ta’ informazzjoni addizzjonali qabel il-wasla jew it-tluq tal-merkanziji li jidħlu jew joħorġu mill-Komunità. Din l-informazzjoni għandha tiġi pprovduta skont id-dispożizzjonijiet applikabbli għad-dikjarazzjonijiet sommarji tad-dħul u tal-ħruġ fir-Regolament (KEE) Nru 2913/92 tal-Kunsill li jistabilixxi l-Kodiċi Doganali tal-Komunità[2], u fir-Regolament tal-Kummissjoni (KE) Nru 2454/93 tat-2 ta' Lulju 1993 li jistabilixxi ċerti dispożizzjonijiet ta' applikazzjoni tar-Regolament (KEE) Nru 2913/92 tal-Kunsill li jistabilixxi l-Kodiċi Doganali tal-Komunità[3].9.  Il-Pożizzjoni Komuni 2009/573/PESK tipprevedi wkoll il-projbizzjoni tas-servizzi ta’ għoti ta’ fjuwil jew kwalunkwe servizz ieħor lill-bastimenti tal-Korea ta’ Fuq sabiex jitwaqqaf it-trasport ta’ oġġetti li l-esportazzjoni tagħhom hija projbita skont ir-Regolament (KE) Nru 329/2007.10.  Il-Pożizzjoni Komuni 2009/573/PESK tkopri wkoll il-miżuri tal-iffriżar tal-fondi għal kategoriji ġodda ta’ persuni u tistabbilixxi miżuri ta’ viġilanza fuq l-attivitajiet tal-istituzzjonijiet finanzjarji li jistgħu jikkontribwixxu għall-programmi tal-Korea ta’ Fuq fejn jidħlu l-armi nukleari, armi oħra tal-qerda tal-massa jew missili ballistiċi.11.  Dawn il-miżuri jaqgħu taħt l-ambitu ta' applikazzjoni tat-Trattat li jistabbilixxi l-Komunità Ewropea u, għalhekk, partikolarment bil-ħsieb li tkun assigurata l-applikazzjoni uniformi tagħhom mill-operaturi ekonomiċi fl-Istati Membri kollha, hija meħtieġa leġiżlazzjoni tal-Komunità sabiex timplimentahom f'dak li jirrigwarda l-Komunità.12.  Ir-Regolament (KE) Nru 329/2007 għandu għalhekk jiġi emendat skont dan.13.  Dan ir-Regolament jirrispetta d-drittijiet fundamentali u josserva l-prinċipji rikonoxxuti b'mod partikolari fil-Karta tad-Drittijiet Fundamentali tal-Unjoni Ewropea u b'mod partikolari d-dritt għal rimedju effettiv u għal proċess ġust, id-dritt għall-proprjetà u d-dritt għall-protezzjoni tad-dejta personali. Dan ir-Regolament għandu jkun applikat skont dawk id-drittijiet u prinċipji.14.  Sabiex dan ir-Regolament jiġi implimentat, huwa meħtieġ li ċerti dejta personali ta’ persuni fiżiċi jew legali, l-entitajiet u l-organiżmi li l-fondi u r-riżorsi finanzjarji tagħhom għandhom ikunu ffriżati skont ir-Regolament (KE) Nru 329/2007 isiru pubbliċi, u jkunu l-għan ta’ trattament xieraq, b’konformità mar Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' persuni fiżiċi fir-rigward tal-ipproċessar tad-dejta personali mill-istituzzjonijiet u l-korpi tal-Komunità u dwar il-moviment liberu ta' dik id-dejta[4], kif ukoll id-Direttiva 95/46/KE tal-Parlament Ewropew u tal-Kunsill tal-24 ta' Ottubru 1995 dwar il-protezzjoni ta’ persuni fiżiċi fir-rigward tal-ipproċessar ta’ dejta personali u dwar il-moviment liberu ta’ dik id-dejta[5].15.  Għandha tiġi deċiża wkoll dispożizzjoni għat-trattament ta' informazzjoni klassifikata fil-Kummissjoni.16.  Biex jiġi garantit li l-miżuri stipulati f'dan ir-Regolament ikunu effettivi, dan ir-Regolament għandu jidħol fis-seħħ immedjatament,ADOTTAT DAN IR-REGOLAMENT:L-ewwel ArtikoluIr-Regolament (KE) Nru 329/2007 qiegħed jiġi emendat kif ġej:1) L-Artikolu 2 jiġi mibdul b’dan li ġej:“1. Għandu jiġi pprojbit:a) il-bejgħ, provvediment, trasferiment jew esportazzjoni, dirett jew indirett, tal-beni u teknoloġiji, inkluż softwer, elenkati fl-Anness I, kemm jekk joriġinaw fil-Komunità kif ukoll jekk le, lil kwalunkwe persuna fiżika jew ġuridika, entità jew korp fil-Korea ta’ Fuq jew għall-użu f’dan il-pajjiż;b) il-parteċipazzjoni, konxja u intenzjonali, f'attivitajiet li l-objettiv jew l-effett tagħhom ikun li jaħarbu mill-projbizzjoni msemmija fil-punt a).2. L-Anness I għandu jinkludi kwalunkwe oġġett, materjal, tagħmir, beni u teknoloġija, inkluż softwer, li huma beni u teknoloġiji b'użu doppju kif definit fir-Regolament (KE) Nru 428/2009[6], li jistgħu jikkontribwixxu għall-programmi tal-Korea ta' Fuq relatati mal-armi nukleari, armi oħrajn tal-qerda tal-massa jew programmi relatati mal-missili ballistiċi. M'għandux jinkludi oġġetti u teknoloġiji inklużi fil-Lista Komuni tal-UE ta' Tagħmir Militari[7].L-Anness I jinkludi wkoll ċerti artikoli oħra, materjali, tagħmir, oġġetti u teknoloġiji li jistgħu jikkontribwixxu għall-programmi tal-Korea ta’ Fuq fir-rigward tal-armi nukleari, armi oħra tal-qerda tal-massa jew il-missili ballistiċi.3. Għandu jkun ipprojbit li jinxtraw, jiġu importati jew trasportati mill-Korea ta' Fuq il-prodotti u t-teknoloġija elenkati fl-Anness I, kemm jekk l-oġġett kkonċernat joriġina mill-Korea ta' Fuq jew le.”2) L-ewwel paragrafu tal-Artikolu 3 huwa mibdul b’dan li ġej:“1. Għandu jiġi pprojbit:a) li tkun ipprovduta, direttament jew indirettament, assistenza teknika relatata mal-prodotti u t-teknoloġija elenkata fil-Lista Komuni tal-UE ta’ Tagħmir Militari jew fl-Anness I, u għall-provvista, il-manifattura, il-manutenzjoni u l-użu ta' prodotti elenkati fil-Lista Komuni tal-UE ta’ Tagħmir Militari jew fl-Anness I, lil kwalunkwe persuna fiżika jew ġuridika, entità jew korp fil-Korea ta' Fuq, jew għall-użu, fil-Korea ta' Fuq, jew għall-finijiet ta’ użu f’dan il-pajjiż;b) li jkunu pprovduti, direttament jew indirettament, finanzjament jew assistenza finanzjarja relatata mal-prodotti u t-teknoloġija elenkati fil-Lista Komuni tal-UE ta’ Tagħmir Militari jew fl-Anness I, inklużi b'mod partikolari l-għotjiet, is-self u l-assigurazzjoni fuq il-kreditu ta' esportazzjoni, għal kwalunkwe bejgħ, forniment, trasferiment jew esportazzjoni ta' dawn l-prodotti, jew għal kwalunkwe għoti ta' assistenza teknika relatata lil kwalunkwe persuna fiżika jew ġuridika, entità jew korp, fil-Korea ta' Fuq jew għall-użu fil-Korea ta' Fuq jew għall-użu f’dan il-pajjiż;c) il-parteċipazzjoni, konxjament u intenzjonalment, f'attivitajiet li l-għan jew l-effett tagħhom ikun li tinkiser il-projbizzjoni msemmija fil-punti (a) jew (b).”3) Għandu jiddaħħal l-Artikolu li ġej:“Artikolu 3 bis1. Sabiex jitwaqqaf it-trasferiment tal-oġġetti u t-teknoloġiji li jistgħu jikkontribwixxu għall-programmi tal-Korea ta’ Fuq fir-rigward tal-armi nukleari, armi oħra tal-qerda tal-massa jew il-missili ballistiċi elenkati fl-Anness I, u l-oġġetti ta’ lussu elenkati fl-Anness III, l-ajruplani ta’ tagħbija u l-bastimenti merkanti destinati għal u provenjenti mill-Korea ta’ Fuq huma obbligati li jipprovdu lill-awtoritajiet kompetenti tal-Istat Membru kkonċernat l-informazzjoni relevanti dwar il-merkanzija kollha qabel ma jaslu jew qabel ma jitilqu mit-territorju tal-Komunità.Ir-regoli li jiggvernaw l-obbligu ta’ provvediment tal-informazzjoni qabel il-wasla u qabel it-tluq, b’mod partikolari l-perjodi ta' żmien li għandhom jiġu rrispettati u d-dejta li għandha tintalab, stabbiliti fid-dispożizzjonijiet rilevanti dwar id-dikjarazzjonijiet sommarji tad-dħul u tal-ħruġ fir-Regolament (KE) Nru 648/2005 tal-Parlament Ewropew u tal-Kunsill[8], li jemenda rispettivament ir-Regolament tal-Kunsill Nru 2913/92 li jistabilixxi l-Kodiċi Doganali tal-Komunità u tar-Regolament tal–Kummissjoni (KE) Nru 1875/2006[9] li jemenda r-Regolament (KEE) Nru 2454/93 li jistabilixxi ċerti dispożizzjonijiet għall-applikazzjoni tar-Regolament (KEE) Nru 2913/92.Barra minn hekk, l-ajruplani tat-tgħabija u l-bastimenti merkantili destinati jew provenjenti mir-Repubblika Popolari Demokratika tal-Korea jew ir-rappreżentanti tagħhom għandhom jagħmlu dikjarazzjoni li tindika jekk il-merkanziji jaqgħux fl-ambitu ta’ applikazzjoni ta’ dan ir-Regolament u, fil-każ fejn l-esportazzjoni ta’ dawn il-merkanziji hija sottomessa għall-awtorizzazzjoni, tagħti dettalji dwar il-liċenzja li ngħatat f’dan ir-rigward.Sal-31 ta’ Diċembru 2010, id-dikjarazzjonijiet sommarji ta’ dħul u ta’ ħruġ kif ukoll l-elementi kumplimentari meħtieġa stipulati hawn fuq jistgħu jiġu ppreżentati bil-miktub, bl-għajnuna ta’ dokumenti kummerċjali, portwali jew ta’ trasport, sakemm ikun fihom l-informazzjoni meħtieġa.Mill-1 ta’ Jannar 2011, l-elementi kumplimentari meħtieġa hawn fuq għandhom jiġu ppreżentati bil-miktub jew permezz tad-dikjarazzjonijiet sommarji ta’ dħul u ta’ ħruġ, skont il-każ.2. Awtorizzazzjoni minn qabel hija meħtieġa għall-provvediment ta’ servizzi ta’ għoti ta’ fjuwil jew ta’ forniment tal-bastimenti, jew l-għoti ta’ kwalunkwe servizz ieħor lill-bastimenti tar-Repubblika Popolari Demokratika tal-Korea, ħlief jekk dawn is-servizzi huma meħtieġa għal raġunijiet umanitarji.L-awtoritajiet kompetenti tal-Istati Membri msemmija fuq is-siti tal-internet elenkati fl-Anness II ma jagħtu l-ebda awtorizzazzjoni jekk dawn jistabilixxu li l-għoti ta’ servizz in kwistjoni jista’ jikkontribwixxi għat-trasferiment ta’ oġġetti u teknoloġiji elenkati fl-Anness I.”4) L-Artikolu 6 huwa sostitwit b'dan li ġej:“1. Għandhom jiġu ffriżati l-fondi u riżorsi finanzjarji li jappartjenu għall-persuni, entitajiet jew korpi li jinsabu fil-lista fl-Anness IV, kif ukoll il-fondi kollha u r-riżorsi finanzjarji li dawn il-persuni, entitajiet jew korpi li huma proprjetà ta', miżmuma jew kontrollati minnhom. L-Anness IV jinkludi l-persuni, entitajiet jew korpi magħżula mill-Kumitat dwar is-Sanzjonijiet jew mill-Kunsill ta' Sigurtà tan-Nazzjonjiet Uniti, skont il-paragrafu 8 d) tar-Riżoluzzjoni 1718 (2006) tal-Kunsill tas-Sigurtà tan-Nazzjonijiet Uniti.2. Għandhom jiġu ffriżati l-fondi u r-riżorsi finanzjarji li jappartjenu għall-persuni, entitajiet jew korpi li jinsabu fil-lista fl-Anness V, kif ukoll il-fondi kollha u r-riżorsi finanzjarji li dawn il-persuni, entitajiet jew korpi li huma proprjetà ta', miżmuma jew kontrollati minnhom. L-Anness V jinkludi l-persuni, entitajiet jew korpi mhux imsemmija fl-Anness IV li, skont l-Artikolu 4 (1)(b) u (c) tal-Pożizzjoni Komuni 2006/795/PESK, ġew magħrufa mill-Kunsill:a) bħala responsabbli tal-programmi tal-Korea ta’ Fuq fir-rigward ta’ armi nukleari, armi oħra tal-qerda tal-massa u missili ballistiċi jew il-persuni u entitajiet li jaġixxu f’isimhom jew fuq struzzjonijiet tagħhom, jew l-entitajiet li huma prorpjetà tagħhom jew ikkontrollati minnhom; jewb) li jipprovdu servizzi finanzjarji jew li jiżguraw it-trasferiment lejn it-territorju, fit-territorju jew mit-territorju tal-Komunità, jew b’assoċjazzjoni taċ-ċittadini ta’ Stati Membri jew entitajiet taħt il-ġuriżdizzjoni tagħhom, jew persuni jew istituzzjonijiet finanzjarji li jinsabu fit-territorju tal-Komunità, ta' kwalunkwe fondi finanzjarji jew assi jew riżorsi finanzjarji oħrajn li jistgħu jikkontribwixxu għall-programmi tal-Korea ta’ Fuq relatati mal-armi nukleari, mal-armi oħra tal-qerda tal-massa, jew mal-missili ballistiċi, jew il-persuni jew entitajiet li jaġixxu f’isimhom jew taħt istruzzjonijiet tagħhom, jew l-entitajiet li huma l-proprjetà tagħhom jew ikkontrollati minnhom.L-Anness V huwa eżaminat mill-ġdid regolarment u mill-inqas kull tnax-il xahar.3. L-Annessi IV u V fihom biss l-informazzjoni segwenti dwar il-persuni fiżiċi elenkati fil-lista:a) l-elementi ta’ identifikazzjoni, bħall-kunjom u l-ismijiet (inklużi l-psewdonimi u t-titli eventwali), id-data u l-post tat-twelid, in-nazzjonalità, in-numri tal-passaport u tal-karta tal-identità, in-numru fiskali u -numru tas-sigurtà soċjali, is-sess, l-indirizz jew dettalji oħra, il-kariga jew il-professjoni, id-data ta’ ħatra; ub) ir-raġunijiet għall-inklużjoni fil-lista, bħall-kariga jew raġuni oħra suffiċjenti.L-Annessi IV u V jistgħu wkoll ikun fihom elementi ta’ identifikazzjoni msemmija hawn fuq dwar il-membri tal-familja tal-persuni elenkati fil-lista, sakemm din id-dejta tkun neċessarja f'każ speċifiku bl-għan ewlieni li tiġi verifikata l-identità tal-persuna fiżika kkonċernata elenkata fil-lista.4. Ebda fondi u ebda riżors ekonomiku ma jitpoġġew għad-dispożizzjoni, direttament jew indirettament, tal-persuni fiżiċi jew ġuridiċi, entitajiet jew korpi li jidhru fil-lista fl-Anness IV jew fl-Annes V, u lanqas ma jiġu impenjati għall-profitt tagħhom.5. Hija pprojbita l-parteċipazzjoni konxjement u volontarjament f'attivitajiet li għandhom l-għan jew l-effett dirett jew indirett li jwaqqgħu l-miżuri msemmija fil-paragrafi 1 u 2.”5) L-Artikolu 8 huwa sostitwit b'dan li ġej:“B'deroga għad-dispożizzjonijiet tal-Artikolu 6, l-awtoritajiet kompetenti tal-Istati Membri, li jidhru fuq is-siti tal-internet elenkati fl-Anness II, jistgħu jawtorizzaw l-iżblukkar ta' ċerti fondi u riżorsi finanzjarji ffriżati sakemm ikunu sodisfatti l-kundizzjonijiet segwenti:a) il-fondi jew riżorsi finanzjarji li huma suġġett ta' rahan jew sentenza ġuridika, amministrattiva jew arbitrali qabel id-data tal-ħatra tal-persuna, entità jew korp imsemmi fl-Artikolu 6;b) il-fondi jew riżorsi finanzjarji huma esklussivament użati sabiex jissodisfaw il-pretensjonijiet żgurati b'tali rahan jew rikkonoxxuti bħala validi f'tali sentenza, fil-limiti stabbiliti mil-liġijiet u r-regolamenti applikabbli li jirregolaw id-drittijiet tal-persuni li jkollhom dawn il-pretensjonijiet;c) il-privileġġ jew id-deċiżjoni m'hijiex favur persuna, entità jew korp elenkat fl-Anness IV jew fl-Anness V;d) l-għarfien tal-privileġġ jew tad-deċiżjoni ma tmurx kontra l-ordni pubblika fl-Istat Membri kkonċernat; ue) il-privileġġ jew id-deċiżjoni ġiet notifikata mill-Istati Membru lill-Kumitat dwar is-Sanzjonijiet.”6) L-Artikolu 9 (2) huwa sostitwit b'dan li ġej:“2. L-Artikolu 6 (4) ma japplikax għaż-żieda mal-kontijiet iffriżati ta’:a) interessi jew rimunerazzjonijiet ta’ dawn il-kontijiet, jewb) ta' pagamenti dovuti skont il-kuntratti, ftehimiet jew obbligi li ġew konklużi jew miftehma b’kuntratt qabel id-data tal-ħatra tal-persuna, entità jew korp imsemmi fl-Artikolu 6, sakemm dawn l-interessi, rimunerazzjonijiet oħra u pagamenti jkomplu jiġu ffriżati skont l-Artikolu 6 (1) u (2).”7) L-Artikolu 11 huwa sostitwit b'dan li ġej:“1. L-iffriżar tal-fondi u riżorsi finanzjarji jew ir-rifjut li dawn il-fondi jew riżorsi finanzjarji jsiru disponibbli, imwettaq bona fide fuq il-bażi li din l-azzjoni hija skont dan ir-Regolament, m’għandha twassal għal ebda forma ta’ responsabbiltà fuq in-naħa ta’ persuna fiżika jew ġuridika jew entità li qed timplimentaha, jew id-diretturi jew l-impjegati tagħha, sakemm ma jkunx ippruvat li l-fondi u r-riżorsi finanzjarji kienu ffriżati b’riżultat ta’ negliġenza.2. Il-projbizzjonijiet stabbiliti fl-Artikolu 3(1)(b) u fl-Artikolu 6(4), m’għandhom iwasslu għal ebda xorta ta’ responsabbiltà fuq il-parti tal-persuni fiżiċi jew ġuridiċi jew entitajiet ikkonċernati, jekk ma kienux jafu, u ma kellhom l-ebda raġuni valida li jissuspettaw, li l-azzjonijiet tagħhom kienu se jiksru dawn il-projbizzjonijiet”8) Jiddaħħal l-Artikolu li ġej:“ Artikolu 11 a1. L-istituzzjonijiet finanzjarji u ta’ kreditu, fil-qafas tal-attivitajiet tagħhom mal-istituzzjonijiet finanzjarji u ta’ kreditu msemmija fil-paragrafu 2, sabiex jevitaw li dawn l-attivitajiet igħinu fil-programmi tal-Korea ta’ Fuq fir-rigward tal-armi nukleari, armi oħra tal-qerda tal-massa u missili ballistiċi:a) għandhom ikunu kontinwament viġilanti fir-rigward tal-attività tal-kontijiet, b’mod partikolari fuq il-livell tal-programmi tagħhom ta’ miżuri ta’ viġilanza fir-rigward tal-klijentela u fil-qafas tal-obbligi tagħhom fir-rigward tal-ħasil tal-flus u tal-finanzjament tat-terroriżmu;b) għandhom jeżiġu li s-sezzjonijiet kollha fl-istruzzjonijiet ta’ pagament li huma marbuta mal-oriġinatur u mal-benefiċjarju tat-tranżazzjoni fil-kwistjoni jimtlew u, jekk dawn l-informazzjonijiet ma jiġux ipprovduti, jirrifjutaw it-tranżazzjoni;c) għandhom iżommu d-dettalji kollha tal-operazzjonijiet għal ħames snin u għandhom ipoġġuhom disponibbli għall-awtoritajiet nazzjonali; ud) jekk jissusspettaw jew għandhom raġunijiet tajba li jissusspettaw li ċerti fondi huma marbutin mal-finanzjament tal-proliferazzjoni tal-armi nukleari, ta' armi oħra tal-qerda tal-massa jew tal-missili ballistiċi, għandhom jinfurmaw is-suspetti tagħhom għall-unità ta’ intelligence finanzjarja (“FIU” – Financial Intelligence Unit ) jew għal kwalunkwe awtorità kompetenti oħra maħtura mill-Istat Membru kkonċernat, kif indkat fuq is-siti tal-internet elenkati fl-Anness II, mingħajr preġudizzju għall-Artikoli 3 (1) jew l-Artikolu 6. L-FIU jew l-awtorità l-oħra hekk kompetenti sservi ta' ċentru nazzjonali fejn jiġu rċevuti u analizzati raporti dwar tranżazzjonijiet li jnisslu suspett dwar iffinanzjar potenzjali tal-proliferazzjoni. L-FIU, jew l-awtorità l-oħra hekk kompetenti jkollha aċċess, dirett jew indirett, fuq bażi regolari, għall-informazzjoni finanzjarja, amministrattiva u ta’ infurzar tal-liġi li tkun teħtieġ sabiex twettaq din il-funzjoni kif jixraq, inkluż l-analiżi ta' rapporti dwar tranżazzjonijiet li jqanqlu suspett.2. Il-miżuri msemmija fil-paragrafu 1 japplikaw għall-istituzzjonijiet finanzjarji u ta’ kreditu fl-attivitajiet tagħhom ma’:a) l-istituzzjonijiet finanzjarji u ta’ kreditu domiċiljati fil-Korea ta’ Fuq;b) is-sussidjarji jew fergħat, meta jaqgħu taħt l-ambitu ta’ applikazzjoni tal-Artikolu 16, tal-istituzzjonijiet finanzjarji u ta’ kreditu domiċiljati fil-Korea ta’ Fuq, kif elenkati fl-Anness VI;c) is-sussidjarji jew fergħat, li ma jaqgħux taħt l-ambitu ta’ applikazzjoni tal-Artikolu 16, tal-istituzzjonijiet finanzjarji u ta’ kreditu domiċiljati fil-Korea ta’ Fuq, kif elenkati fl-Anness VI; ud) l-istituzzjonijiet finanzjarji u ta’ kreditu li mhumiex domiċiljati fil-Korea ta’ Fuq u li ma jaqgħux taħt l-ambitu tal-Artikolu 16, iżda li huma kkontrollati minn persuni u entitajiet domiċiljati fil-Korea ta’ Fuq, hekk kif elenkati fl-Anness VI.”9) L-Artikolu 13 huwa sostitwit b'dan li ġej:“Artikolu 131. Il-Kummissjoni hija mogħtija s-setgħa li:a) temenda l-Anness I abbażi tad-deċiżjonijiet li jittieħdu kemm mill-Kumitat dwar is-Sanzjonijiet kif ukoll mill-Kunsill ta’ Sigurtà tan-Nazzjonijiet Uniti u, fejn ikun xieraq, iżżid il-kodiċijiet ekwivalenti tan-Nomenklatura Magħquda li tinsab fl-Anness I tar-Regolament (KEE) Nru 2658/87;b) temenda l-Anness II abbażi tal-informazzjoni pprovduta mill-Istati Membri;c) temenda l-Anness III sabiex tirfina jew tadatta l-lista tal-oġġetti, skont kull definizzjoni jew orjentazzjoni eventwalment adottata mill-Kumitat tas-Sanzjonijiet u filwaqt li jitqiesu l-listi stabbiliti minn awtoritajiet oħrajn, jew, jekk dan huwa neċessarju jew xieraq, biex jiżdiedu l-kodiċijiet ekwivalenti tan-Nomenklatura Magħquda li tinsab fl-Anness I tar-Regolament (KEE) Nru 2658/87;d) temenda l-Anness IV abbażi d-deċiżjonijiet li jittieħdu kemm mill-Kumitat tas-Sanzjonijiet kif ukoll mill-Kunsill tas-Sigurtà tan-Nazzjonijiet Uniti; ue) temenda l-Annessi V jew VI skont id-deċiżjonijiet li jittieħddu dwar, rispettivament, l-Annessi II, III, IV u V tal-Pożizzjoni Komuni 2006/795/PESK.2. Fil-qadi tad-dmirijiet mogħtija lilha minn dan ir-Regolament, il-Kummissjoni tista' tittratta d-dejta personali. Dawn id-dmirijiet jinkludu:a) l-elaborazzjoni tal-emendi tal-Annessi IV, V u VI ta' dan ir-Regolament;b) il-konsolidazzjoni tal-kontenut tal-Annessi IV u V fil-lista elettronika kkonsolidata tal-persuni, il-gruppi u l-entitajiet li fuqhom l-UE imponiet sanzjonijiet finanzjarji, disponibbli fuq is-sit tal-internet tal-Kummissjoni[10];c) it-trattament tal-informazzjoni dwar ir-raġunijiet tal-iskrizzjoni fil-lista; ud) it-trattament tal-informazzjoni dwar l-effetti tal-miżuri li ttieħdu skont dan ir-Regolament, bħall-valur tal-fondi ffriżati u l-informazzjoni dwar l-awtorizzazzjonijiet mogħtija mill-awtoritajiet kompetenti.3. Il-Kummissjoni hija mogħtija s-setgħa li tittratta d-dejta relevanti rigward il-ksur penali li jkunu saru minn persuni fiżiċi elenkati fil-lista, u għas-sentenzi penali jew għall-miżuri ta’ sigurtà fir-rigward ta’ dawn il-persuni bil-għan waħdieni li dan it-trattament huwa meħtieġ sabiex jiġu eżaminati l-osservazzjonijiet li l-persuna fiżika kkonċernata ppreżentatilha fir-rigward, taħt riżerva ta' garanziji speċifiċi u xierqa. Huwa pprojbit li din id-dejta tiġi skambjata jew toħroġ fil-pubbliku.4. Għall-finijiet ta' dan ir-Regolament, l-Unità tal-Kummissjoni msemmija fl-Anness II hija maħtura "responsabbli għat-trattament" skont it-tifsira tal-Artikolu 2 (d) tar-Regolament (KE) Nru 45/2001, sabiex ikun garantit li l-persuni fiżiċi kkonċernati jkunu jistgħu jeżerċitaw id-drittijiet tagħhom skont ir-Regolament (KE) Nru 45/2001.5. Meta l-Kummissjoni tirċievi informazzjoni klassifikata, għandha titratta d-dejta skont id-dispożizzjonijiet tad-Deċiżjoni 2001/844/KE, KEFA, Euratom[11] u, jekk applikabbli, tal-ftehim dwar is-sigurtà tal-informazzjoni klassifikata konkluż bejn l-Unjoni Ewropea u l-Istat ikkonċernat.6. Dokument klassifikat f’livell ekwivalenti ta’ “Sigriet Ħafna UE”, “Sigriet UE” jew “Kunfidenzjali UE” ma jistax isir pubbliku mingħajr l-awtorizzazzjoni tal-awtur tiegħu.”10) L-Anness I huwa sostitwit bit-test li jidher fl-Anness I ta’ dan ir-Regolament.11) L-Anness IV huwa sostitwit bit-test li jidher fl-Anness II ta’ dan ir-Regolament.12) It-test li jidher fl-Anness III ta’ dan ir-Regolament huwa mdaħħal bħala Anness V.13) It-test li jidher fl-Anness IV ta’ dan ir-Regolament huwa mdaħħal bħala Anness VI.”Artikolu 2Dan ir-Regolament jidħol fis-seħħ fil-jum tal-pubblikazzjoni tiegħu f’ Il-Ġurnal Uffiċjali tal-Unjoni Ewropea .Dan ir-Regolament jorbot fl-intier tiegħu u huwa direttament applikabbli f’kull Stat Membru.Magħmul fi Brussel, […]Għall-KunsillIl-President […]ANNESS I“ANNESS IOġġetti u teknoloġiji msemmija fl-Artikoli 2 u 3A. L-oġġetti u t-teknoloġiji b’użu doppju li jistgħu jikkontribwixxu għall-programmi tal-Korea ta’ Fuq fir-rigward tal-armi nukleari, armi oħra tal-qerda tal-massa jew missili ballistiċi, hekk kif imniżżlin fl-Anness I tar-Regolament (KE) Nru 428/2009[12].L-oġġetti u t-teknoloġiji kollha msemmija fl-Anness I tar-Regolament 428/2009.B. Affarijiet oħra, materjali, tagħmir, oġġetti u teknoloġiji li jistgħu jikkontribwixxi għall-programmi tal-Korea ta’ Fuq fir-rigward tal-armi nukleari, armi oħra tal-qerda tal-massa jew missili ballistiċi.1. Grafit maħluq jew speċifikat biex jintuża fil-magni tal-fabbriki għall-elettroerożjoni.2. Materjali fibruż jew filamentuż” ta’ materjal para-armidi (Kevlar ® u tipi oħra ta’ fibri tat-tip Kevlar ® )ANNESS II“ANNESS IVLista ta' persuni, entitajiet u korpi msemmija fl-Artikolu 6 (1)A. Persuni fiżiċi:17.  Han Yu-ro. Kariga: Direttur ta’ Korea Ryongaksan General Trading Corporation. Tagħrif ieħor: involut fil-programm tal-missili ballistiċi tal-Korea ta’ Fuq. Data tal-ħatra: 16.7.2009.18.  Hwang Sok-hwa. Kariga: Direttur tal-General Bureau of Atomic Energy (GBAE). Tagħrif ieħor: involut fil-programm nukleari tal-Korea ta’ Fuq bħala Kap tal-Ġestjoni Xjentifika tal-Uffiċċju Ġenerali tal-Enerġija Atomika; kien membru tal-Kumitat Xjentifiku tal-Istitut Konġunt tar-Riċerka Nukleari. Data tal-ħatra: 16.7.2009.19.  Ri Hong-sop. Data tat-twelid: 1940. Kariga: eks Direttur taċ-Ċentru ta’ Riċerka Nukleari ta’ Yongbyon. Tagħrif ieħor: issorvelja tliet impjanti ewlenin li jikkontribwixxu għall-produzzjoni tal-plutonju ta’ livell militari: l-impjant tal-produzzjoni ta’ kombustibbli, ir-reattur nukleari u l-fabbrika ta’ trattament tal-kombustibbli użat. Data tal-ħatra: 16.7.2009.20.  Ri Je-son (alias Ri Che-son). Data tat-twelid: 1938. Kariga: Direttur tal-Uffiċċju Ġenerali tal-Enerġija Atomika (GBAE), korp ewlieni li jmexxi l-programm nukleari tal-Korea ta’ Fuq. Tagħrif ieħor: jikkontribwixxi għal bosta proġetti nukleari, notevolment il-ġestjoni mill-Uffiċċju Ġenerali tal-Enerġija Atomika taċ-Ċentru ta’ Riċerka Nuklear ta’ Yongbyon u n-Namchongang Trading Corporation. Data tal-ħatra: 16.7.2009.21.  Yun Ho-jin (alias Yun Ho-chin). Twieled fit-13.10.1944. Kariga: Direttur tan-Namchongang Trading Corporation. Tagħrif ieħor: jissorvelja l-importazzjoni tal-oġġetti meħtieġa għall-programm ta’ arrikkiment tal-uranju. Data tal-ħatra: 16.7.2009.B. Persuni ġuridiċi, entitajiet u korpi:22.  Korea Mining Development Trading Corporation [magħrufa wkoll bl-isem ta’ a) CHANGGWANG SINYONG CORPORATION; b) EXTERNAL TECHNOLOGY GENERAL CORPORATION; c) DPRKN MINING DEVELOPMENT TRADING COOPERATION; d) “KOMID”]. Indirizz: Central District, Pyongyang, RPDK. Tagħrif ieħor: negozjant tal-armi primarju u esportatur ewlieni ta’ oġġetti u tagħmir relatat mal-missili ballistiċi u armi konvenzjonali. Data tal-ħatra: 24.04.2009.23.  Korea Ryonbong General Corporation [magħrufa wkoll bl-isem ta’ a) KOREA YONBONG GENERAL CORPORATION; b) LYONGAKSAN GENERAL TRADING CORPORATION]. Indirizz: Pot’onggang District, Pyongyang, RPDK; Rakwondong, Pothonggang District, Pyongyang, RPDC. Tagħrif ieħor: konglomerat speċjalizzat fix-xiri għall-industrija tad-Difiża tar-RPDK u fl-għajnuna għall-bejgħ ta’ materjal militari tal-pajjiż. Data tal-ħatra: 24.04.2009.24.  Tanchon Commercial Bank [magħruf wkoll bl-isem ta’ a) CHANGGWANG CREDIT BANK; b) KOREA CHANGGWANG CREDIT BANK]. Indirizz: Saemul 1-Dong Pyongchon District, Pyongyang, RPDK. Tagħrif ieħor: korp finanzjarju ewlieni tar-RPDK għall-bejgħ ta’ armi konvenzjonali, ta’ missili ballistiċi u ta’ oġġetti relatati mal-assemblaġġ u l-produzzjoni ta’ dawn l-armi.” Data tal-ħatra: 24.04.2009.25.  General Bureau of Atomic Energy (GBAE: Uffiċċju Ġenerali għall-Enerġija Atomika) [alias General Department of Atomic Energy (GDAE)]. Indirizz: Haeudong, Pyongchen District, Pyongyang, Repubblika Popolari Demokratika tal-Korea. Tagħrif ieħor: il-GBAU hija responsabbli għall-programm nukleari tal-Korea ta’ Fuq, li jinkludi ċ-Ċentru ta’ Riċerka Nukleari Yongbyon u r-reattur ta’ riċerka tiegħu għall-produzzjoni tal-plutonju ta’ 5 megawatt elettriċi (25 megawatt termiċi), kif ukoll l-impjanti ta’ produzzjoni ta’ kombustibbli u ta’ trattament tal-kombustibbli użat. L-Uffiċċju kellu laqgħat u taħdidiet dwar l-attivitajiet nukleari mal-Aġenzija Internazzjonali għall-Enerġija Nukleari. Huwa l-korp tal-Korea ta’ Fuq li għandu r-responsabbiltà ewlenija tas-sorveljanza tal-programmi nukleari, inkluż iċ-Ċentru ta’ Riċerka Nukleari ta’ Yongbyon. Data tal-ħatra: 16.7.2009.26.  Hong Kong Electronics (alias Hong Kong Electronics Kish Co.). Indirizz: Sanaee St., Kish Island, Iran. Tagħrif ieħor: a) kumpanija li l-propretarji tagħha huma t-Tanchon Commercial Bank u l-Korea Mining Development Trading Corporation (KOMID), jew li hija kkontrollata minn żewġ entitajiet, jew li taġixxi jew bil-ħsieb li taġixxi għalihom jew f’isimhom. b) ittrasferiet mill-2007 miljuni ta’ dollari ta’ fondi marbutin ma’ attivitajiet ta’ proliferazzjoni f’isem it-Tanchon Commercial Bank u tal-KOMID (it-tnejn li huma maħtura mill-Kumitat f’April 2009). Il-Hong Kong Electronics iffaċilitat il-movimenti ta’ fondi mill-Iran lejn il-Korea ta’ Fuq għall-kont tal-KOMID. Data tal-ħatra: 16.7.2009.27.  Korea Hyoksin Trading Corporation (alias Korea Hyoksin Export And Import Corporation). Indirizz: Rakwon-dong, Pothonggang District, Pyongyang, Repubblika Popolari Demokratika tal-Korea. Tagħrif ieħor: a) kumpanija tar-Repubblika Popolari Demokratika tal-Korea bbażata f’Pyongyang; b) subordinat tal-Korea Ryonbong General Corporation (maħtura mill-Kumitat f’April 2009) u tipparteċipa għall-aġġornament tal-armi ta’ qerda tal-massa. Data tal-ħatra: 16.7.2009.28.  Korean Tangun Trading Corporation . Tagħrif ieħor: a) kumpanija tal-Korea ta’ Fuq ibbażata f’Pyongyang; b) il-Korea Tangun Trading Corporation hija subordinata tat-Tieni Akkademja tax-Xjenzi Naturali tar-Repubblika Popolari Demokratika tal-Korea; hija responsabbli lill-kap ewlieni dwar ix-xiri ta’ oġġetti u teknoloġiji għall-appoġġ tal-programmi ta’ riċerka u żvilupp tal-pajjiż għad-difiża, inkluż (iżda mhux biss) programmi u xiri li relatati mal-armi tal-qerda tal-massa u l-vektors, b'mod partikolari li huma suġġetti għal kontroll jew projbiti skont ir-reġimi rilevanti ta' kontroll multilaterali. Data tal-ħatra: 16.7.2009.29.  Namchongang Trading Corporation [alias a) NCG, b) Namchongang Trading, c) Nam Chon Gang Corporation, d) Nomchongang Trading Co., e) Nam Chong Gan Trading Corporation]. Tagħrif ieħor: a) kumpanija tal-Korea ta’ Fuq ibbażata f’Pyongyang; b) Namchongang hija kumpanija import-export tal-Korea ta' Fuq li taqa' taħt l-awtorità tal-General Bureau of Atomic Energy (Uffiċju Ġenerali tal-Enerġija Atomika). Namchongang ipparteċipat fix-xiri ta’ pompi tal-vakwu ta’ oriġini Ġappuniża li ntwerew f’impjant nukleari tal-pajjiż, kif ukoll fix-xiri ta' oġġetti tal-industrija nukleari b'assoċjazzjoni ma' ċittadin Ġermaniż. Din ipparteċipat ukoll mill-aħħar tas-snin 90 għax-xiri ta’ tubi tal-aluminju u materjali oħra speċifikament adattati għal programm ta’ arrikkiment tal-uranju. Ir-rappreżentant tagħha huwa eks diplomatiku li kien ir-rappreżentant tal-Korea ta’ Fuq meta kienet saret l-ispezzjoni tal-impjanti nukleari ta’ Yongbyon mill-Aġenzija Internazzjonali għall-Enerġija Atomika (IAEA) fl-2007. L-attivitajiet ta’ proliferazzjoni ta' Namchongang huma ta' tħassib kbir b'kunsiderazzjoni tal-attivitajiet ta' proliferazzjoni passati tal-pajjiż. Data tal-ħatra: 16.7.2009.ANNESS III“ANNESS VLista ta’ persuni, entitajiet u korpi msemmija fl-Artikolu 6(2)Għandha timtela”ANNESS IV“ANNEXE VILista ta’ persuni, entitajiet u korpi msemmija fl-Artikolu 11aGħandha timtela”[1] ĠU L 197, 29.07.2009, p 111.[2] ĠU L 302, 19.10.1992, p. 1[3] ĠU L 268, 19.10.1994, p. 32.[4] ĠU L 8, 12.1.2001, p.1.[5] ĠU L 281, 23.11.1995, p.31.[6] ĠU L 134, 29 ta’ Mejju 2009, p. 1[7] Il-verżjoni attwali tal-lista hija ppublikata f' Il-ĠU C 65, 19.3.2009, p. 1[8] ĠU L 117, 4.5.2005, p. 13.[9] ĠU L 360, 19.12.2006, p. 64.[10] http://ec.europa.eu/external-relations/cfsp/sanctions/list/consol-list.htm[11] ĠU L 317, 3.12.2001, p.1[12] ĠU L 134, 29.05.2009, p. 1.


Avviż Legali Importanti

|

52005PC0496

Proposta għal regolament tal-Kunsill li jemenda r-Regolament (KEE) Nru 3068/92 li jimponi dazju definittiv anti-dumping fuq importazzjonijiet ta' klorur tal-potassju li joriġina fil-Belarus jew il-Federazzjoni Russa  /* KUMM/2005/0496 finali */

	[pic] | KUMMISSJONI TAL-KOMUNITAJIET EWROPEJ |Brussel 17.10.2005KUMM(2005)496 finaliProposta għalREGOLAMENT TAL-KUNSILLli jemenda r-Regolament (KEE) Nru 3068/92 li jimponi dazju definittiv anti-dumping fuq importazzjonijiet ta' klorur tal-potassju li joriġina fil-Belarus jew il-Federazzjoni Russa(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |Raġunijiet għall-proposta u għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien mill-importazzjonijiet iddumpjati minn pajjiżi li mhumiex membri tal-Komunità Ewropea, hekk kif emendat l-aħħar bir-Regolament tal-Kunsill (KE) Nru 461/2004 tat-8 ta' Marzu 2004 (“ir-Regolament bażiku”) fil-proċediment li jikkonċerna l-importazzjonijiet tal-klorur tal-potassju li joriġina, inter alia, fir-Russja. |Kuntest ġenerali Din il-proposta qiegħda ssir fil-kuntest ta’ l-implimentazzjoni tar-Regolament bażiku u hija riżultat ta’ stħarriġ li twettaq bi qbil mal-ħtiġijiet sostantivi u proċedurali mfassla fir-Regolament bażiku. |Dispożizzjonijiet eżistenti fil-qasam tal-proposta Bir-Regolament (KE) Nru 3068/92, il-Kunsill impona miżuri antidumping definittivi fuq il-klorur tal-potassju li joriġina inter alia fir-Russja. Bir-Regolament (KE) Nru 858/2005, il-Kummissjoni aċċettat impenji ta’ prezzijiet minn, inter alia, kumpaniji fir-Russja. |Konsistenza mal-politika u l-għanijiet l-oħra ta' l-Unjoni Mhux applikabbli. |KONSULTAZZJONI MA' PARTIJIET INTERESSATI U VALUTAZZJONI TA' L-IMPATT |Konsultazzjoni ma’ partijiet interessati |Il-partijiet interessati kkonċernati diġà kellhom il-possibilità li jiddefendu l-interessi tagħhom, skond id-dispożizzjonijiet tar-Regolament bażiku. |Ġbir u użu ta' kompetenza |Ma kien hemm ebda ħtieġa ta’ kompetenza esterna. |Valutazzjoni ta' l-Impatt Din il-proposta hi r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix valutazzjoni ġenerali ta’ impatt għaċ-ċirkostanzi li hemm madwar il-proposta preżenti. |ELEMENTI LEGALI TAL-PROPOSTA |Taqsira ta' l-azzjoni proposta Bir-Regolament (KEE) Nru 3068/92, il-Kunsill impona dazji antidumping definittivi fuq importazzjonijiet ta’ klorur tal-potassju li joriġinaw, inter alia, fir-Russja ('il-miżuri eżistenti'). F’Jannar ta’ l-2004, waslu talbiet separati minn għand JSC Silvinit u JSC Uralkali (‘l-applikanti’) għal reviżjonijiet interim parzjali individwali tal-miżuri eżistenti skond l-Artikolu 11(3) tar-Regolament bażiku ta’ l-Antidumping. Wara li ddeterminat, b’konsultazzjoni mal-Kumitat Konsultattiv, li kienet teżisti biżżejjed evidenza għall-inizjazzjoni ta’ reviżjonijiet interim parzjali, il-Kummissjoni ppublikat avviżi ta’ inizjazzjoni u tat bidu għal investigazzjoni. L-abbozz ta’ Regolament mehmuż jemenda r-Regolament 3068/92 u fih ir-riżultati ta’ l-investigazzjonijiet tar-reviżjoni interim parzjali. Il-konklużjonijiet prinċipali jirrigwardaw marġnijiet imnaqqsa ta’ dumping għall-kumpaniji kkonċernati. Barra minn hekk, issa qiegħda tingħata eżenzjoni mid-dazji antidumping soġġetta għal ċerti kundizzjonijiet peress li ċerti impenji ġew aċċettati mill-Kummissjoni mingħand il-kumpaniji Russi kkonċernati. L-Istati Membri ġew ikkonsultati dwar din il-linja ta’ azzjoni. 23 Stat Membru appoġġja l-proposta. 2 Stati Membri astjenew. Huwa għalhekk propost li l-Kunsill jadotta l-proposta mehmuża għal Regolament. |Bażi legali Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra importazzjonijiet taħt il-prezz minn pajjiżi mhux membri tal-Komunità Ewropea, kif l-aħħar emendat bir-Regolament tal-Kunsill (KE) Nru 461/2004 tat-8 ta' Marzu 2004. |Prinċipju ta' sussidjarjetà Il-proposta taqa’ taħt il-kompetenza esklużiva tal-Komunità. Il-prinċipju tas-sussidjarjetà għalhekk ma japplikax. |Prinċipju ta' proporzjonalità |Il-proposta tikkonforma mal-prinċipju tal-proporzjonalità għar-raġunijiet li ġejjin: It-tip ta’ intervent huwa deskritt fir-Regolament imsemmi hawn fuq u ma jħalli ebda skop għal deċiżjoni nazzjonali. |L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa mminimizzat u proporzjonat ma’ l-għan tal-proposta mhix applikabbli. |Għażla ta' strumenti |Strumenti proposti: regolament. |Mezzi oħra ma jkunux xierqa għar-raġuni(ijiet) li ġejja(in): Mezzi oħra ma jkunux xierqa minħabba li r-Regolament bażiku ma jipprevedix għażliet alternattivi. |IMPLIKAZZJONI BAġITARJA |Il-proposta ma għandha ebda implikazzjoni għall-baġit tal-Komunità. |1.  Proposta għalREGOLAMENT TAL-KUNSILLli jemenda r-Regolament (KEE) Nru 3068/92 li jimponi dazju definittiv anti-dumping fuq importazzjonijiet ta' klorur tal-potassju li joriġina fil-Belarus jew il-Federazzjoni RussaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien minn importazzjonijiet dumped minn pajjiżi li mhumiex membri tal-Komunità Ewropea [1]('ir-Regolament bażiku'), u b’ mod partikolari l-Artikolu 11(3) tiegħu,Wara li kkunsidra l-proposta ppreżentata mill-Kummissjoni wara konsultazzjoni mal-Kumitat Konsultattiv,Billi:A. PROĊEDURA1. Investigazzjonijiet preċedenti u miżuri eżistenti(1) Wara investigazzjoni (‘l-investigazzjoni preċedenti’), il-Kunsill, bir-Regolament (KE) Nru 969/2000[2], emenda l-miżuri oriġinarjament imposti bir-Regolament (KEE) Nru 3068/92[3] dwar importazzjonijiet ta’ klorur ta’ potassju li joriġina, inter alia, fir-Russja (‘il-miżuri eżistenti’).(2) F'Marzu ta’ l-2004, permezz ta’ avviż ippubblikat fil- Ġurnal Uffiċjali ta' l- Unjoni Ewropea [4], il-Kummissjoni nidiet, fuq inizjattiva tagħha stess, reviżjoni interim parzjali tal-miżuri fis-seħħ biex teżamina jekk għandhomx ikunu emendati biex jitqies it-tkabbir ta’ l-Unjoni Ewropea għal 25 Stat Membru fl-1 ta’ Mejju 2004 ('it-Tkabbir').(3) Ir-riżultati tar-reviżjoni interim parzjali wrew li kien fl-interess tal-Komunità li jsir provvediment għall-adattament temporanju tal-miżuri eżistenti sabiex jiġi evitat, impatt ekonomiku negattiv ħesrem u eċċessiv fuq l-importaturi u l-utenti fl-għaxar Stati Membri ġodda immedjatament wara t-Tkabbir.(4) Għal dan il-għan, f’Mejju ta’ l-2004, skond ir-Regolament (KE) Nru 1002/2004[5], il-Kummissjoni aċċettat impenji minn żewġ produtturi esportaturi fir-Russja, jiġifieri JSC Silvinit u JSC Uralkali għal perjodu ta’ sena. F’Ġunju 2005, bir-Regolament (KE) Nru 858/2005 [6]impenji ġodda, li jiskadu fit-13 ta’ April 2006, ġew aċċettati miż-żewġ produtturi esportaturi fir-Russja. Barra minn hekk, sabiex ikun hemm stipulazzjoni għall-eżenzjoni mid-dazji anti-dumping imposti bir-Regolament (KEE) Nru 3068/92 dwar importazzjonijiet magħmula skond il-kondizzjonijiet ta’ l-impenji, ir-Regolament (KEE) Nru 3068/92 ġie emendat bir-Regolament (KE) Nru 992/2004[7].(5) Ta’ min jinnota wkoll li r-referenzi kollha għal ‘il-Komunità’ jew ‘il-Komunità ta’ 15’ fir-Regolament preżenti għandhom jinftiehmu, sakemm mhux speċifikat mod ieħor, bħala l-Komunità kif kostitwita immedjatament qabel it-Tkabbir.2. Raġunijiet għar-reviżjonijiet preżenti(6) F’Jannar ta’ l-2004, waslu talbiet separati minn għand JSC Silvinit u JSC Uralkali (‘l-applikanti’) għal reviżjonijiet interim parzjali individwali tal-miżuri eżistenti skond l-Artikolu 11(3) tar-Regolament bażiku.(7) L-applikanti allegaw u pprovdew biżżejjed evidenza prima facie li paragun tal-valur normali bbażat fuq il-prezzijiet domestiċi/ta’ produzzjoni tagħhom stess u l-prezzijiet tagħhom ta’ esportazzjoni lejn il-Komunità jwassal għal tneħijja tad- dumping . Għalhekk, l-impożizzjoni ssoktata tal-miżuri eżistenti fil-livelli eżistenti, li kienu bbażati fuq il-livell tad- dumping stabbilit qabel, mhix aktar meħtieġa biex tikkumpensa għad- dumping .(8) Wara li ddeterminat, b’konsultazzjoni mal-Kumitat Konsultattiv, li kienet teżisti biżżejjed evidenza għall-inizjazzjoni ta’ reviżjonijiet interim parzjali, il-Kummissjoni ppublikat avviżi ta’ inizjazzjoni u tat bidu għal investigazzjoni[8].3. Perjodu ta’ Investigazzjoni(9) L-investigazzjoni kienet limitata għad- dumping u kopriet il-perjodu mill-1 ta’ April 2003 sat-30 ta’ Marzu 2004 (il-‘perjodu investigattiv’ jew l-‘PI’).4. Il-partijiet interessati fl-investigazzjoni(10) Il-Kummissjoni avżat uffiċjalment ir-rappreżentanti tal-pajjiż esportatur, l-applikanti u l-industrija tal-Komunità dwar il-bidu tar-reviżjoni interim parzjali u tat l-opportunità lill-partijiet kollha li huma interessati direttament li jagħtu l-fehma tagħhom bil-miktub u jitolbu li jinstemgħu. Il-Kummissjoni bagħtet ukoll kwestjonarji lill-applikanti. It-tweġibiet tal-kwestjonarji waslu mill-applikanti u minn negozjant esportatur fir-Russja li għandu rbit ma’ waħda mill-kumpaniji applikanti.(11) Il-Kummissjoni tkixxfet u vverifikat l-informazzjoni kollha li dehrilha li kienet meħtieġa bil-għan li tiddetermina d- dumping u wettqet kontrolli fuq it-tweġibiet tal-kwestjonarju fil-bini tal-kumpaniji li ġejjin:(a) Produtturi esportaturi fir-Russja:JSC Silvinit, Solikamsk, Perm Region, Russia,JSC Silvinit, Solikamsk, Perm Region, Russia,(b) Esportatur b’rabtiet ma’ JSC Silvinit:International Potash Company, Moscow, RussiaB. IL-PRODOTT IKKONĊERNAT U PRODOTT SIMILI1. Il-Prodott ikkonċernat(12) Il-prodott huwa l-istess bħal dak f’investigazzjonijiet preċedenti, i.e. il-klorur tal-potassju (‘potassa’ jew KCI) u huwa użat b’mod ġenerali fil-biedja bħala fertilizzant, direttament, imħallat ma’ fertilizzanti oħra jew wara trasformazzjoni f'fertilizzant kompless magħruf bħala NPK (nitroġenu, fosfru, potassju). Il-kontenut ta’ potassju huwa varjabbli u jitfisser bħala perċentwali tal-piż ta’ ossidu tal-potassju (fuq il-prodott anidru xott. Jintuża wkoll bħala materja prima fil-manifattura ta’ ċerti prodotti industrijali u farmaċewtiċi.(13) Il-potassa hija ġeneralment kummerċjalizzata jew taħt forma standard/trab (‘potassa normali’) jew taħt forma oħra li mhix standard u li tinkludi – iżda mhix limitata għal – forma mrammla (‘potassa mrammla’). Il-prodott huwa ġeneralment ikklassifikat fi tliet kategoriji bażiċi, ibbażati fuq il-kontenut ta’ K2O, jiġifieri:- kontenut ta’ potassju li ma jaqbiżx l-40% ta’ K2O – li jaqa’ fi ħdan in-Nomenklatura Magħquda(‘NM’) kodiċi 3104 20 10,-kontenut ta’ potassju li jaqbeż l-40% K2O iżda inqas minn jew ugwali għal 62% - li jaqa’ fi ħdan il-kodiċi NM 3104 20 50,-kontenut ta’ potassju ’l fuq minn 62% K2O – li jaqa’ fi ħdan il-kodiċi NM 3104 20 90.(14) Ta’ min ifakkar li fl-investigazzjoni preċedenti nstab li xi importazzjonijiet ta’ ċerti taħlitiet jew mixxeli speċjali b’kontenut ta’ potassa ogħla mis-soltu u li ma jaqawx taħt ebda kodiċi NM għall-potassa kif jidher hawn fuq, għandhom jitqiesu wkoll bl-istess mod tal-prodott ikkonċernat. Din il-konklużjoni ntlaħqet peress li taħlitiet u mixxeli bħal dawn kellhom l-istess karatteristiċi fiżiċi u kimiċi bażiċi u għandhom l-istess użu bħall-kategoriji bażiċi msemmija hawn fuq. Għalhekk, taħlitiet u mixxeli bħal dawn li jaqgħu fi ħdan il-kodiċi NM ex 3105 20 10, ex 3105 20 90, ex 3105 60 90, ex 3105 90 91 u ex 3105 90 99 iddaħlu wkoll fl-investigazzjoni preżenti u jikkostitwixxu parti mill-prodott ikkonċernat.2. Il-prodott simili(15) Ġie stabbilit li, peress li ma kien hemm ebda differenza fil-karatteristiċi fiżiċi jew kimiċi bejn il-prodott esportat mir-Russja lejn il-Komunità u l-prodott magħmul fir-Russja u mibjugħ fis-suq domestiku Russu, dawn tqiesu bħala prodotti simili għall-għanijiet ta’ l-investigazzjoni preżenti.C. ID- DUMPING FIR-RIGWARD TA’ L-APPLIKANTI1. Il-Valur normali(16) Sa fejn għandu x’jaqsam il-kalkolu tal-valur normali, l-ewwel ġie stabbilit jekk il-volum totali tal-bejgħ totali tal-prodott simili ta’ kull wieħed mill-applikanti kienx rappreżentattiv meta mqabbel mal-volumi totali rispettivi tagħhom ta’ bejgħ esportat lejn il-Komunità. Bi qbil ma’ l-Artikolu 2(2) tar-Regoalment bażiku, il-bejgħ domestiku tqies rappreżentattiv meta kull wieħed mill-volumi domestiċi ta’ bejgħ ta’ l-applikanti tal-prodott simili kkostitwixxa ta’ l-inqas 5% tal-volumi totali rispettivi tagħhom ta’ bejgħ esportat lejn il-Komunità matul il-perjodu ta’ investigazzjoni. Abbażi ta’ dan, għaż-żewġ applikanti, il-bejgħ domestiku ġenerali tal-prodott ikkonċernat matul il-PI nstab li sar fi kwantitajiet rappreżentattivi.(17) Sussegwentement, bid-definizzjoni tat-tipi tal-prodott skond il-kodiċi TARIC li taħtu l-prodott huwa kklassifikat (i.e. bil-grad standard jew li mhux grad standard, inkluż l-imrammel) u l-ippakkjar jew il-forma li fiha jiġi ttrasportat (i.e. fi kwantitajiet kbar, f’boroż jew f’kontenituri), saret analiżi dwar jekk il-bejgħ domestiku ta’ kull prodott kienx rappreżentattiv jew le. Il-bejgħ domestiku ta’ xi tip ta’ prodott partikolari ġie ikkunsidrat biżżejjed rappreżentattiv meta l-volum totali ta’ bejgħ domestiku ta’ dan it-tip matul il-PI rrappreżenta 5% jew iżjed tal-volum totali ta’ bejgħ tat-tip komparabbli tal-prodott esportat lejn il-Komunità.(18) Bħala riżultat ta’ din l-analiżi, instab li produttur esportatur wieħed, JSC Silvinit, kien biegħ biss tip wieħed ta’ prodott esportat fi kwantitajiet rappreżentattivi fis-suq domestiku. Rigward l-esportatur produttur l-ieħor, JSC Uralkali, instab li t-tipi kollha esportati ta’ prodott kienu nbiegħu fi kwantitajiet rappreżentattivi fis-suq domestiku.(19) Sar ukoll eżami sabiex jinstab jekk il-bejgħ domestiku ta’ kull tip ta’ prodott jistax jitqies bħala li sar fil-kors normali tal-kummerċ billi jiġi stabbilit il-proporżjon ta’ bejgħ bi profitt lill-klijenti indipendenti tat-tip imsemmi.(20) F’dan ir-rigward, instab li fil-każ ta’ JSC Uralkali l-prezzijiet domestiċi ta’ bejgh għat-tip ta’ prodott l-aktar mibjugħ esportat lejn il-Komunità (‘it-tip esportat l-aktar mibjugħ’) li jirrappreżenta ’l fuq minn 99% ta’ esportazzjonijiet bħal dawn, urew tendenzi mhux tas-soltu matul il-perjodu ta’ investigazzjoni. Ġie stabbilit li, matul il-perjodu ta’ investigazzjoni, 77% tal-bejgħ domestiku tat-tip esportat l-aktar mibjugħ sar lil klijient wieħed fir-Russja u li l-prezz tal-bejgħ lil dan il-klijent partikolari, f'temp ta’ xahar f’nofs il-perjodu ta’ investigazzjoni, kien aktar milli rdoppja. Iż-żidiet fil-prezz għall-istess tip ta’ prodott mibjugħ lil klijienti domestiċi oħra żdiedu wkoll fl-istess ħin, iżda b’marġini biss ta’ madwar 40%. Verifika ta’ żidiet fil-prezz għal tipi oħra ta’ potassa mibjugħa domestikament uriet żidiet simili fil-prezz ta’ madwar 40% matul il-perjodu ta’ investigazzjoni.(21) Fid-dawl ta’ din is-sitwazzjoni partikolari tas-suq fir-rigward ta’ prezzijiet għal tip ta’ prodott mudell użat biex jiġi kkalkulat il-marġini ta’ dumping , skond l-Artikolu 2(3) tar-Regolament bażiku, huwa meqjus li bejgħ bħal dan ma jippermettix paragun xieraq. Minħabba s-sinfikat ta’ dan il-bejgħ fil-volumi ta’ bejgħ domestiku tat-tip imsemmi, u l-importanza ta’ dan it-tip fil-volum ġenerali ta’ esportazzjoni ta’ potassa esportata mill-kumpanija kkonċernata lejn il-Komunità, jinħass li jkun raġjonevoli li ma jitqiesx dan il-bejgħ speċifiku lill-klijent immsemmi. Il-bqija tal-bejgħ domestiku ta’ dan it-tip ta’ prodott lil klijenti oħra nstab li kien taħt il-limiti ta’ 5% li huwa kkunsidrat meħtieġ biex jitqies bħala rappreżentattiv. Għaldaqstant, il-valur normali għal dan il-prodott ġie kkalkulat fuq il-bażi tal-prezz ta’ produzzjoni tal-produttur esportatur ikkonċernat, minbarra ammont raġonevoli għall-ispejjeż ta' bejgħ, ġenerali u amministrattivi u l-profitt. L-ammonti għall-ispejjeż ta’ bejgħ, ġenerali u amministrattivi u għall-profitt kienu bbażati fuq id- data attwali ta’ produzzjoni u bejgħ, fil-kors normali ta’ kummerċ, tal-prodott simili, mill-produttur esportatur investigat skond l-ewwel sentenza ta’ l-Artikolu 2(6) tar-Regolament bażiku.(22) Uralkali bagħtu sottomissjoni li “is-sitwazzjoni partikolari tas-suq” prevista fl-Artikolu 2(3) tar-Regolament bażiku mhijiex applikabbli fil-bejgħ tal-prodott ikkonċernat lill-klijent imsemmi u għalhekk kellhom jintużaw il-prezzijiet domestiċi għat-tip ta’ prodott ikkonċernat biex jiġi stabbilit il-valur normali. F’dan ir-rigward l-argument li sar kien (i) li d-dispożizzjoni ta’ l-Artikolu 2(3) tar-Regoloment bażiku ma tapplikax fil-każ ta’ “prezzijiet għolja artifiċjalment” u (ii) li kondizzjonijiet speċjali applikati fil-każ ta’ klijient speċifiku wieħed ma jistgħux jitqiesu li jikkostitwixxu “sitwazzjoni partikolari tas-suq” għas-suq domestiku Russu bħala wieħed sħiħ. Barra minn hekk, kien hemm min sostna li l-prezzijiet imsemmija kienu ġejjin minn “forzi tas-suq” u kienu jirriflettu “is-sitwazzjoni attwali fis-suq”.(23) Fir-rigward ta’ dan ta’ hawn fuq, xieraq li wieħed jinnota li s-sitwazzjonijiet partikolari tas-suq imsemmija fl-artikolu 2(3) tar-Regolament bażiku mhumiex eżawrjenti u li l-partikolarità tas-suq għandha tiġi vvalutata, inter alia , f’dawl ta’ varjazzjonijiet ta’ prezz u tendenzi aktar milli unikament fuq il-bażi tal-livell assolut tal-prezzijiet. F’dan il-każ sew it-tranżazzjonijiet ta’ bejgħ bi prezz baxx kif ukoll it-tranżazzjonijiet bi prezz għoli tħallew barra mill-kalkoli peress li ma kinux jirriflettu livell ta’ prezzijiet ta’ natura dejjiema u peress li dawn il-prezzijiet ma dehrux li jirriflettu l-forzi tas-suq billi tendenzi bħal dawn ma nstabu għal ebda tip ieħor ta’ prodott jew għal ebda klijent ieħor ta’ l-Uralkali. It-tieni, l-Artikolu 2(3) tar-Regolament bażiku jistipula li l-valur normali jista’ jinbena f’sitwazzjonijiet fejn “... minħabba xi sitwazzjoni ta’ suq partikolari bejgħ bħal dan ma jippermettix paragun xieraq ...”. Dan b’mod ċar jippermetti li, bħal fis-sitwazzjoni preżenti, il-bejħ lil klijent meqjus li ma jagħtix lok għal paragun xieraq jista’ jitwarrab bħala bażi biex ikun stabbilit il-valur normali. Din il-konklużjoni mhijiex marbuta mas-suq Russu bħala wieħed sħiħ iżda ma’ dan il-bejgħ ta’ l-Uralkali.(24) Fir-rigward ta’ JSC Silvinit, fejn il-volum ta’ bejgħ ta’ tip wieħed ta’ prodott, mibjugħ bi prezz nett ta’ bejgħ daqs il-prezz ta’ unità jew aktar, irrappreżenta aktar minn 80% tal-volum totali ta’ bejgħ ta’ dan it-tip, u fejn il-prezz medju mwieżen ta’ dan it-tip kien daqs jew ogħla mill-prezz aġġustat ta’ unità, il-valur normali kien ibbażat fuq il-prezz domestiku attwali, ikkalkulat bħala medja mwieżna tal-prezzijiet tal-bejgħ kollu domestiku ta’ dan it-tip ta’ prodott imwettaq matul il-PI, kemm jekk dan il-bejgħ ħalla profitt kif ukoll jekk ma ħalliex .(25) Għat-tip ta’ prodott l-ieħor tal-JSC Silvinit, li nbiegħ fi kwantitajiet mhux suffiċjenti biex il-prezzijiet domestiċi jipprovdu bażi xierqa biex jiġi stabbilit il-valur normali, metodu ieħor kellu jiġi applikat. F’dan il-każ, intuża l-valur normali kostrutt, bi qbil ma’ l-Artikolu 2(3) tar-Regolament bażiku. Il-valur normali ġie kostrutt biż-żieda mal-prezz aġġustat ta’ unità tat-tip esportat, ta’ perċentwali raġonevoli għall-ispejjeż ta’ bejgħ, ġenerali u amministrattivi u ta' marġini raġjonevoli ta’ profitt, fuq il-bażi tad- data attwali ta’ produzzjoni u bejgħ, fil-kors normali ta’ kummerċ, tal-prodott simili, mill-produttur esportatur investigat skond l-ewwel sentenza ta’ l-Artikolu 2(6) tar-Regolament bażiku.(26) L-Uralkali sostnew li fil-marġini ta’ profitt użat fil-kostruzzjoni tal-valur normali ma tteħidx kont b’mod xieraq ta’ l-aġġustamenti ta’ l-ispejjeż tal-gass, peress li l-profitti użati għall-valuri normali kostrutti nkisbu mill-kontijiet tal-kumpanija qabel ma saru l-aġġustamenti. Iżda, dan l-argument ma setax jiġi aċċettat peress li skond ix- chapeau ta' l-Artikolu 2(6) għall-kostruzzjoni tal-valur normali għandhom jintużaw l-ammonti attwali ta’ profitt miksuba mill-kumpanija fis-suq domestiku.(27) Fir-rigward ta’ spejjeż marbuta ma’ l-enerġija, bħall-elettriku u l-gass użati fil-proċessi ta’ estrazzjoni u produzzjoni tal-prodott ikkonċernat, l-investigazzjoni stabbiliet li dawn l-ispejjeż jiffurmaw proporzjon sinifikanti ta’ l-ispejjeż totali ta’ manifattura tal-produtturi tal-potassa, mhux biss fir-Russja iżda f’pajjiżi produtturi oħra wkoll. F’dan ir-rigward, l-industrija tal-Komunità bagħtet sottomissjoni li l-ispejjeż ta’ enerġija għal kull unità ta’ elettriku u gass imħallsa mill-kumpaniji Russi lill-fornituri tagħhom ma kinux jirriflettu b’mod raġjonevoli l-ispejjeż attwali ta’ produzzjoni ta’ elettriku u gass mixtri.(28) Minħabba dawn l-allegazzjonijiet, inħass li kien xieraq fil-każ preżenti li kellu jsir paragun ta’ l-ispejjeż għal kull unità ta’ xiri ta’ enerġija ta’ l-applikanti ma’ dawk ta’ produttur prinċipali ieħor ta’ potassa b’metodi simili ta’ produzzjoni, livelli ta’ produzzjoni u vantaġġi naturali simili. Billi m’hemmx produtturi oħra ta’ potassa fir-Russja, din l-informazzjoni ntalbet u nkisbet minn produttur kbir tal-potassa fil-Kanada.(29) Id- data pprovduta wriet li l-ħtiġijiet ta’ enerġija tal-produttur Kanadiż kienu simili għal dawk tal-produtturi Russi applikanti u li l-elettriku u l-gass mixtri minn din il-kumpanija kienu ġejjin minn oqsma domestiċi ta’ enerġija idro-elettrika u produtturi ewlenija tal-gass, bħalma huwa l-elettriku u l-gass użat mill-kumpaniji Russi. Il-paragun wera li l-prezz għal kull unità ta’ elettriku mħallas mill-produttur Kanadiż ma kienx wisq ’il bogħod minn dak li ħallsu l-produtturi Russi.(30) Għal dak li għandu x’jaqsam mal-provvisti ta’ gass, instab fuq il-bażi tad- data li tinstab fir-rapport annwali ppublikat għall-2003 tal-fornitur Russu tal-gass OAO Gazprom (li d-distributur reġjonali tiegħu kien ukoll il-fornitur tal-produtturi esportaturi msemmija), li l-prezz domestiku tal-gass imħallas miż-żewġ Produtturi Russi kien madwar wieħed minn ħamsa tal-prezz esportat mir-Russja. L-istess rapport stqarr b’mod ċar li “Gazprom OAO m’għamel l-ebda profitt fis-suq domestiku”. Filwaqt li m’hemm ebda informazzjoni uffiċjalment disponibbli fir-rigward ta’ kapaċità ta’ profitt fuq il-prezzijiet Russi ta’ gass domestiku, kwotazzjonijiet minn sorsi governattivi Russi fl-istampa flimkien ma’ data miksuba minn sorsi speċjalizzati ta’ tagħrif dwar is-suq u l-websajts governattivi kollha jagħtu x’jifhmu li l-prezzijiet tal-gass li l-klijenti domestiċi huma mitluba jħallsu kienu bbażati fuq prezzijiet li kienu ’l bogħod sew mil-livelli ta’ rkupru ta’ l-ispejjeż. Barra minn hekk, il-prezz tal-gass imħallas miż-żewġ Produtturi Russi kien b’mod sinifikanti aktar baxx mill-prezz tal-gass imħallas mill-produtturi Kanadiżi.(31) Minħabba dan ta’ hawn fuq, inħass għalhekk li l-prezzijiet mitluba mill-fornitur reġjonali Russu tal-gass lill-produtturi Russi tal-potassa matul il-perjodu ta’ investigazzjoni ma setgħux b’mod raġjoneveoli jirriflettu l-ispejjeż marbuta mal-produzzjoni tal-gass meta mqabbla mal-prezz esportat ta’ gass mir-Russja u l-prezz ta’ fornitur Kanadiż tal-gass lil xi klijent industrijali prinċipali fil-Kanada. Għalhekk b’ konformità, ma’ l-Artikolu 2(5) tar-Regolament bażiku, sar aġġustament fil-kost ta’ produzzjoni għal kull wieħed mill-applikanti. Fin-nuqqas ta’ xi bażi oħra raġjonevoli, sar dan it-tip ta' aġġustament bl-użu ta’ tagħrif li jirrigwarda l-prezz tal-gass ta’ esportazzjoni, esklużi l-ispejjeż ta’ trasport, it-taxxa doganali ta’ esportazzjoni, it-taxxa tal-valur miżjud u t-taxxa tas-sisa.(32) F’dan ir-rigward, intbagħtet sottomissjoni minn wieħed mill-applikanti li l-prezz mħallas għall-gass kien rifless b’mod xieraq fir-reġistri ta’ kontabilità tiegħu, b’hekk ebda aġġustament ma’ kien ġustifikabbli skond l-Artikolu 2(5) tar-Regolament bażiku. Bħala tweġiba għal dan l-argument il-kwistjoni mhijiex jekk il-kumpanija żammitx kont kif xieraq jew le tal-prezzijiet fatturati mħallsa, iżda aktar minn hekk l-aġġustament huwa ġustifikat mill-fatt li l-prezz tal-gass mixtri ma jirriflettix b’mod raġjonevoli l-prezz ta’ produzzjoni u distribuzzjoni tal-gass.(33) Dwar l-aġġustament għall-ispejjeż tal-gass, intbagħtet ukoll sottomissjoni mill-Awtoritajiet Russi li l-Kummissjoni ma kinitx qieset l-ispejjeż differenti ta’ trasport tal-gass mibjugħ domestikament għall-użu industrijali u l-gass mibjugħ għall-esportazzjoni. Ta’ min ifakkar (ara l-premessa (31) li l-paragun li wassal għall-aġġustament sar bejn il-prezzijiet tal-gass fil-fatt imħallsa mill-kumpaniji u l-prezzijiet ta’ esportazzjoni mitluba mill-fornitur Russu tal-gass OAO Gazprom għall-esportazzjoni mir-Russja, eskluzi l-ispejjeż ta’ trasport, it-taxxa doganali ta’ esportazzjoni, it-taxxa tal-valur miżjud u t-taxxa tas-sisa. Għaldaqstant, din it-talba ġiet irrifjutata.(34) Wieħed mill-applikanti bagħat sottomissjoni li huwa kellu prezz ta’ unità ta’ produzzjoni aktar baxx b’mod sinifikanti matul l-ewwel kwart ta’ l-2004 (i.e. l-aħħar kwart tal-perjodu ta’ investigazzjoni) minħabba effiċjenza mtejba u spejjeż ta’ manutenzjoni aktar baxxi u li dan il-prezz ta’ unità aktar baxx għandu jitqies bħala l-bażi għall-kost ta’ produzzjoni għall-perjodu kollu ta’ investigazzjoni. Din it-talba ma ntlaqgħetx billi l-bażi xierqa biex jiġu stabbiliti dawn l-ispejjez huwa l-perjodu sħiħ ta’ investigazzjoni, aktar milli spejjeż li seħħu f’perjodu, eċċezzjonalment iqsar.(35) F’dak li wkoll għandu x’jaqsam mal-kost ta’ produzzjoni, tressqet sottomissjoni mill-industrija tal-Komunità li d-deprezzament ta’ l-assi kapitali, għall-għan tal-kost ta’ produzzjoni ta’ l-applikanti, għandu jkun ibbażat fuq il-prezz ta’ rimpjazzament ta’ dawn l-assi (e.g. xaftijiet ġodda tal-minjiera u makkinarju ġdid eċċ). F’dan ir-rigward, inġab l-argument li d-deprezzament ibbażat konvenzjonalment fuq il-valur ta’ akkwiżizzjoni (storiku) ta’ l-assi kapitali ma jirriflettix, skond l-Artikolu 2(5) tar-Regolament bażiku, b’mod raġjonevoli l-ispejjeż marbuta mal-produzzjoni tal-prodott ikkonċernat. Tressqet sottomissjoni, għalhekk, li kien meħtieġ aġġustament aktar għoli fl-ispejjeż tal-produtturi Russi.(36) Fir-rigward ta’ din is-sottomissjoni, ġie nnutat li d-deprezzament ibbażat fuq il-valur ta’ akkwiżizzjoni u l-ħajja ekonomika residwa ta’ l-assi kapitali jidher li huwa konformi mal-prassi tal-kontabilità fl-industrija tal-minjieri. Għalhekk, sabiex jiġi stabbilit jekk id-deprezzament inkluż fid- data tal-kost ta’ produzzjoni jirriflettix b’mod raġjonevoli l-ispejjeż marbuta mal-produzzjoni tal-prodott ikkonċernat, l-investigazzjoni ffukat fuq il-mod kif il-valuri storiċi ta’ l-assi kienu ġew stabbiliti.(37) F’dan ir-rigward, iż-żjarat ta’ verifika fuq il-post lill-produtturi Russi wrew li l-valur oriġinali ta’ l-assi tagħhom kien ġie ddeterminat fuq il-bażi ta’ valutazzjonijiet imwettqa matul il-proċess ta’ privatizzazzjoni li seħħ fl-1993. Dawn il-valuri ta’ l-assi ġew sussegwentement eżaminati mill-ġdid bejn l-1993 u l-1997 bħala riżultat tal-‘Koeffiċjenti ta’ Rivalutazzjoni’ maħruġa mill-Gvern Russu biex jieħu ħsieb l-iperinflazzjoni. Fl-aħħar ta’ l-1997, wara Digriet tal-Gvern Russu, twettqu evalwazzjonijiet indipendenti ta’ l-assi minn evalwaturi indipendenti. Tliet kriterji bażiċi ġew adottati biex jiġu stabbiliti dawn il-valuri ta’ l-assi, wieħed minnhom kien il-valur ta’ rimpjazzament ta’ l-assi. Ir-riżultat ta’ dawn l-evalwazzjonijiet indipendenti huwa rifless fil-Karta tal-Bilanċ tal-bidu ta’ l-applikanti fl-1998.(38) Madankollu, minkejja din l-evalwazzjoni aktar għolja tal-valuri oriġinali, ġie nnutat li l-valuri ta’ l-assi ta’ l-applikanti, meta maħruġa bħala proporzjon ta’ produzzjoni mal-valur ta’ l-assi, għadhom s’issa jidhru aktar baxxi b’mod sinifikanti mill-valuri ta’ l-assi tal-kumpaniji magħmula mill-Industrija tal-Komunità u produttur prinċipali b’kapaċità simili ta’ produzzjoni u estrazzjoni fil-Kanada. Evalwazzjoni bħal din, iżda, ma tqiesx il-ħruġ mill-użu u l-livell teknoloġiku aktar baxx ta’ l-assi tal-produtturi Russi miksub qabel il-privatizzazzjoni li seħħet fl-1993.(39) Għalhekk fin-nuqqas ta’ kwalunkwe evidenza sostanzjali li turi li d-deprezzament ma kienx rifless b’mod xieraq fil-kontabilità tal-produtturi esportaturi, mhux jitqies possibbli fil-mument preżenti li jsir kwalunkwe aġġustament fl-ispejjeż ta’ deprezzament fid- data tal-prezz ta’ produzzjoni użata biex jiġi stabbilit il-valur normali ta’ l-applikanti.(40) L-industrija tal-Komunità ressqet ukoll li allokazzjoni għal spejjeż ta’ ħarsien ta’ l-ambjent paragunabbli ma’ dawk li jidħlu għalihom il-produtturi tal-Komunità wkoll għandhom ikunu fatturati fil-kost tal-kalkoli ta’ produzzjoni. Instab, iżda, li l-applikanti kienu sofrew dawn l-ispejjeż u żammew kont tagħhom fil-kost tal-kalkoli ta’ produzzjoni. Għal dak li għandu x’jaqsam ma’ jekk dawn l-ispejjeż għandhomx ikunu ta’ proporzjon jew kobor simili għal dawk tal-produtturi tal-Komunità, il-konsiderazzjoni hi li sakemm l-applikanti ssodisfaw il-livelli ta’ ħarsien ta’ l-ambjent mitluba mill-awtoritajiet Russi u li l-ispejjeż involuti biex jiġu sodisfatti dawn il-livelli jidhru b'mod xieraq fir-reġistri tagħhom, mhu meħtieġ l-ebda aġġustament. Billi nstab li kien hekk fil-każ taż-żewġ applikanti, ebda aġġustament ma kien iġġustifikat minħabba spejjeż ta’ ambjent.2. Il-prezz ta’ esportazzjoniJSC Silvinit (‘Silvinit’)(41) Fir-rigward ta’ Silvinit, instab li l-parti l-kbira tal-bejgħ ta’ potassa tal-kumpanija lill-Komunità fil-perjodu ta’ investigazzjoni sar lil kumpanija kummerċjali Żvizzera li magħha ma kellha ebda rbiet. Għall-għanijiet ta’ l-investigazzjoni preżenti u skond l-Artikolu 2(8) tar-Regolament bażiku, il-prezzijiet, imħallsa fil-fatt jew li għandhom jitħallsu lil Silvinit minn din il-kumpanija kummerċjali, ittieħdu bħala l-bażi għall-kalkolu tal-prezz ta’ esportazzjoni.(42) Iżda, instab li ż-żewġ tranżazzjonijiet saru permezz tal-kumpanija kummerċjali Russa marbuta ma’ Silvinit, l-International Potash Company (‘IPC’), lil kumpanija b’rabtiet magħha fil-Belġju msejħa Ferchimex AS (‘Ferchimex’), li tipproċessa l-potassa impurtata fi prodott li mhux kopert mill-investigazzjoni. Skond l-Artikolu 2(9) tar-Regolament bażiku, il-prezzijiet mitluba mill-IPC lill-Ferchimex jistgħu ma jitqisux jekk jinstab li m’humiex ta’ min joqgħod fuqhom. Ġie nnutat li għaż-żewġ tranżazzjonijiet, il-prezz tal-bejgħ lill-Ferchimex kien b’mod ġenerali simili għal dak ta’ l-istess tip f’bejgħ lil klijenti indipendenti fil-Komunità. Barra minn hekk, iż-żewġ tranżazzjonijiet kienu jikkonċernaw kwantitajiet żgħar biss. Għalhekk, ġew inklużi t-tnejn li huma fil-kalkolu tal-prezz ta’ esportazzjoni.JSC Uralkali (‘Uralkali’)(43) Fir-rigward ta’ l-Uralkali, instab li l-bejgħ kollu ta’ potassa tal-kumpanija lill-Komunità fil-perjodu ta’ investigazzjoni sar direttament lil negozjant li jinsab Ċipru bl-isem ta’ Fertexim Ltd li għamilha ta’ distributur esklużiv għall-Uralkali. Għal dan il-bejgħ, il-prezz ta’ esportazzjoni ġie stabbilit skond l-Artikolu 2(8) tar-Regolament bażiku, i.e. fuq il-bażi tal-prezzijiet imħallsa fil-fatt jew li għandhom jitħallsu mill-Fertexim.3. Paragun(44) Il-valur normali u l-prezzijiet ta’ esportazzjoni għaż-żewġ applikanti ġew imqabbla fuq bażi tal-prezz mill-fabbrika. Bil-għan li jkun żgurat paragun ġust bejn il-valur normali u l-prezz ta’ esportazzjoni, ittieħed kont xieraq tad-differenzi li jeffettwaw il-komparabilità tal-prezz skond l-Artikolu 2(10) tar-Regolament bażiku.(45) Għalhekk, ingħataw konċessjonijiet għal differenzi fir-rigward ta’ skonti, trasport, assigurazzjoni, spejjeż ta’ maniġġjar, tagħbija u oħrajn anċillari, spejjeż ta’ ippakkjar u ta’ kreditu fejn applikabbli u flimkien ma’ dokumenti ta’ evidenza.4. Il-marġni ta’ dumping(46) Skond l-Artikolu 2(11) tar-Regolament bażiku, għal kull produttur esportatur il-valur normali medju aġġustat u mwieżen skond it-tip ta’ prodott tqabbel mal-prezz ta’ esportazzjoni medju aġġustat u mwiezen ta’ kull tip li jikkorrispondi tal-prodott ikkonċernat mibjugħ lill-Komunità.(47) Il-paragun wera l-eżistenza ta’ dumping għaż-żewġ kumpaniji kkonċernati, iżda, fuq livelli bil-wisq aktar baxxi minn dawk stabbiliti qabel. Bħala medja mwieżna tat-tipi kollha esportati lejn il-Komunità, espressi bħala perċentwali tal-prezz totali CIF ta’ fruntiera tal-Komunità, dazju mhux imħallas, il-marġini ta’ dumping ikkalkolati kienu kif ġej:Produttur esportatur % Marġni ta' DumpingJSC Silvinit 23,0%JSC Uralkali 12,3%D. KEMM IDUMU Ċ-ĊIRKUSTANZI MIBDULA(48) Skond l-Artikolu 11(3) tar-Regolament bażiku, saret analiżi dwar jekk iċ-ċirkostanzi fir-rigward tad- dumping kinux inbidlu b’mod sinifikanti u jekk kwalunkwe tibdil jistax wieħed jgħid li hu tat-tip li jdum. F’dan ir-rigward, instab li l-bidla fil-marġini ta’ dumping kienet ġejja minn tnaqqis tal-valuri normali ta’ l-applikanti.(49) F’dan ir-rigward, tajjeb li wieħed jinnota li fl-investigazzjoni preżenti, il-valur normali ġie kkalkulat fuq il-bażi ta’ l-ispejjeż u l-prezzijiet ta’ l-applikanti. Barra minn hekk, bil-maqlub ta’ dak li nstab fl-investigazzjoni ta’ qabel, il-konsum domestiku għall-potassa qed jiżdied sewwa f’dawn l-aħħar snin u, b’mod ġenerali, il-prezzijiet domestiċi ta’ bejgħ taż-żewġ produtturi Russi jħallu qliegħ.(50) Dwar kemm idumu l-prezzijiet ta’ bejgħ għall-esportazzjoni fis-swieq għajr dawk tal-Komunità, ebda wieħed mill-applikanti ma seta’ jipprovdi data ddettaljata fuq bażi ta’ tranżazzjoni-bi-tranżazzjoni f’livell ta’ produttur. Id- data komplessiva ġiet, iżda, ipprovduta skond il-pajjiż ta’ destinazzjoni u skond it-tip ta’ prodott. Dan tqies suffiċjenti għall-għanijiet ta’ din ir-reviżjoni interim parzjali peress li m’hemmx ħtieġa assoluta ta’ kalkolu eżatt tal-prezzijiet ta’ bejgħ f'dawn is-swieq. Fin-nuqqas ta’ data ddettaljata, u minħabba (i) il-varjetà ta’ kondizzjonijiet ta’ kunsinja użati f’dawn l-arranġamenti ta’ bejgħ (eż CIF, FOB, FCA eċċ) (ii) l-arranġamenti u s-sekwenzi koordinati loġistiċi differenti (eż.. ferrovija + baħar, ferrovija biss eċċ) (iii) id-differenzi fid-distanzi u l-ispejjeż ta’ trasport u maniġġjar lejn destinazzjonijiet varji fl-Asja u l-Amerika t’Isfel, il-Kummissjoni ma kinitx f’qagħda li tiddetermina b’eżatezza l-prezzijiet ta’ bejgħ lejn kull pajjiż. Kien hemm, madankollu, indikazzjonijiet li l-livelli ta’ prezzijiet ta’ bejgħ lis-swieq mhux tal-Komunità kienu, meqjusa l-ispejjeż ta’ trasport, ta’ l-istess ordni ta’ kobor bħall-bejgħ lill-Komunità.(51) Minħabba dawn il-fatturi, jinħass li jkun xieraq li jiġu emendati l-miżuri eżistenti sa fejn jikkonċernaw l-applikanti bit-tnaqqis tal-marġini ta’ dumping biex dawn ikunu daqs dawk stabbiliti fl-investigazzjoni preżenti.(52) Skond l-Artikolu 9(4) tar-Regolament bażiku, l-ammont tad-dazji antidumping m’għandux jaqbeż il-marġini stabbiliti ta’ dumping , iżda għandhom ikunu inqas minn dawn il-marġini jekk dawn id-dazji inferjuri jkunu xierqa biex jitwarrab id-dannu ta’ l-Industrija tal-Komunità. Billi d-dażji eżistenti għall-applikanti kienu ġew ikkalkulati fuq il-bażi tal-marġini ta’ dumping , u billi l-marġini ġodda ta’ dumping huma aktar baxxi minn dawk ikkalkulati qabel, id-dażji għandhom jiġu aġġustati skond il-marġini aktar baxxi ta’ dumping kif instabu f’din l-investigazzjoni, jiġifieri 23,0% għal JSC Silvinit u 12,3 % għal JSC Uralkali.(53) Il-partijiet interessati ġew infurmati dwar il-fatti essenzjali u l-konsiderazzjonijiet li fuq il-bażi tagħhom kien hemm ir-rieda li ssir rakkomandazzjoni li d-dażji antidumping li kienu ġew oriġinarjament imposti bir-Regolament tal-Kunsill (KEE) Nru 3068/92 jiġu emendati. Ingħataw l-opportunità li jikkummentaw u li jitolbu seduta. Il-kummenti kollha li waslu ttieħed kont tagħhom fejn xieraq.E. IMPENJI(54) Wara li saru magħrufa l-fatti essenzjali u l-konsiderazzjonijiet li fuq il-bażi tagħhom kien hemm ir-rieda li ssir rakkomandazzjoni li d-dazji ant-dumping oriġinarjament imposti bir-Regolament tal-Kunsill (KEE) Nru 3068/92 jiġu emendati, iż-żewġ applikanti offrew impenji ta’ prezz skond l-Artikolu 8(1) tar-Regolament bażiku.(55) Il-Kummissjoni, bid-Deċiżjoni 2005/ .../KE [9], aċċettat l-impenji offruti mill-applikanti. Ir-raġunijiet l-għala ġew aċċettati dawn l-impenji huma stabbiliti f’din id-Deċiżjoni.F. IL-FORMA TAL-MIŻURI FIR-RIGWARD TA’ L-APPLIKANTI(56) Il-miżuri eżistenti huma applikabbli għal tmien kodiċi NM u huma magħmula minn ammonti fissi li jvarjaw minn 19,61 €/it-tunnellata sa 40,63 €/it-tunnellata, skond it-tip ta’ prodott. Matul il-perjodu ta’ investigazzjoni kurrenti, iżda, instab li kważi l-esportazzjonijiet kollha mill-applikanti lill-Komunità kienu limitati għal tip ta’ prodott li jaqa’ taħt kodiċi NM wieħed.(57) Għal din ir-raġuni, minħabba n-nuqqas ta’ informazzjoni dwar it-tipi l-oħra ta’ prodott, u billi t-tip partikolari ta’ potassa kkonċernat jidher issa li huwa l-aktar fil-kummerċ, l-aktra strateġija raġjonevoli għall-implimentazzjoni tad-dazji emendati qiegħda titqies li hi s-sostituzzjoni ta’ l-ammonti fissi kollha b’dazju wieħed ad valorem għat-tipi kollha ta’ potassa manifatturati mill-applikanti.ADOTTA DAN IR-REGOLAMENT:Artikolu 11. Fir-Regolament (KEE) Nru 3068/92 l-ewwel paragrafu ta’ l-Artikolu 1 għandu jiġi emendat biex jinqara’ hekk:‘Dazju antidumping definittiv huwa b’dan impost fuq importazzjonijiet ta’ klorur tal-potassju li jaqa’ fi ħdan il-kodiċi NM 3104 20 10, 3104 20 50, 3104 20 90, u fuq taħlitiet speċjali li jaqgħu fi ħdan il-kodiċi NM ex 3105 20 10 (il-kodiċi TARIC 3105 20 10 10 u 3105 20 10 20), ex 3105 20 90 (il-kodiċi TARIC 3105 20 90 10 u 3105 20 90 20), ex 3105 60 90 (kodiċi TARIC 3105 60 90 10 u 3105 60 90 20), ex 3105 90 91 (kodiċi TARIC 3105 90 91 10 u 3105 90 91 20), ex 3105 90 99 (kodiċi TARIC 3105 90 99 10 u 3105 90 99 20), li joriġinaw fil-Belarus jew ir-Russja.’2. Fir-Regolament (KEE) Nru 3068/92, l-intestatura tat-tabella li tirrigwarda r-‘Russja’ fit-tielet paragrfu ta’ l-Artikolu 1 għandha tiġi emendata kif ġej:‘Ir-Russja (il-kumpaniji kollha għajr għal JSC Silvinit u JSC Uralkali – Kodiċi TARIC addizzjonali A999)’3. Fir-Regolament (KEE) Nru 3068/92, dan li ġej għandu jidħol bħala r-raba’ paragrafu ta’ l-Artikolu 1:‘Għall-importazzjonijiet tal-produtturi esportaturi msemmija hawn taħt, ir-rata tad-dazju antidumping applikabbli għall-prezz nett, frank fuq il-fruntiera tal-Komunità, qabel id-dazju, għall-prodotti deskritti fil-paragrafu 1 għandha tkun kif ġej:Rata ta’ dazju | Kodiċi addizzjonali TARIC |Kumpanija: |- JSC Silvinit, Solikamsk, Russja, | 23,0% | A665 |- JSC Uralkali, Berezniki, Russja | 12,3% | A666 |“4. Fir-Regolament (KEE) Nru 3068/92, Artikolu 1, il-paragrafi 4 u 5 għandhom jiġu numerati mill-ġdid bħala l-paragrafi 5 u 6 rispettivament.5. Fir-Regolament (KEE) Nru 3068/92, l-Artikolu 1a, il-paragrafu 1 għandu jiġi emendat kif ġej:‘L-importazzjonijiet dikjarati għal ħruġ fiċ-ċirkolazzjoni ħielsa għandhom ikunu eżenti mid-dazji antidumping imposti bl-Artikolu 1, sakemm ikunu prodotti ta’ kumpaniji li l-Kummissjoni tkun aċċettat impenji minn għandhom u li isimhom huwa elenkat fir-Regolament tal-Kummissjoni (KE) Nru 858/2005 u fid-Deċiżjoni tal-Kummissjoni Nru 2005//[INSERT]/KE, kif emendati minn żmien għal żmien, u jkunu ġew impurtati b’konformità mad-dispożizzjonijiet ta’ l-istess atti tal-Kummissjoni.Artikolu 2Dan ir-Regolament għandu jidħol fis-seħħ fil-jum ta’ wara l-jum tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p.1. Regolament kif emendat l-aħħar mir-Regolament tal-Kunsill (KE) Nru 461/2004 (ĠU L 77, 13.3.2004, p. 12).[2] ĠU L 112, 11.5.2000, p.4.[3] ĠU L 308, 24.10.1992, p.41.[4] ĠU C 70, 20.3.2004, p. 15.[5] ĠU L 183, 20.5.2004, p.16. Regolament kif emendat l-aħħar bir-Regolament tal-Kummissjoni (KE) Nru 588/2005 (ĠU L 98, 16.4.2005, p. 11).[6] ĠU L 143, 7.6.2005, p.11.[7] ĠU L 182, 19.5.2004, p.23.[8] ĠU Ċ 93, 17.4.2004, p.2 u p.3.[9] ĠU ……..